Charlotte Gotaas

Charlotte Amalie Gotaas (født 4. november 1814 i Lyngen, død 17. januar 1887 i Mandal) var en norsk forfatter som skildret bygdeliv og kjærlighetsliv.

Charlotte Gotaas var datter av presten Ole Gotaas og Birgitte Johanne Wittrup. Hun forble ugift.

Charlotte Gotaas utga i fremskreden alder små bøker under psevdonymet G, der den første, kjærlighetsfortellingen Astrid – Skildring af Livet i en norsk Fjeld-bygd, utkom i 1876.

Hennes bok Saaledes gaar det! – En Fortælling fra Numedal er betegnet som en kriminalroman, og utkom i 1880. Bokens handling er lagt til Rollag, hvor faren var prest fra 1817 til sin bortgang i 1826.

Bibliografi 
 1876: Astrid – Skildring af Livet i en norsk Fjeld-bygd, Reiersen, Mandal
 1880: Saaledes gaar det! – En Fortælling fra Numedal, Reiersen, Mandal
 1883: Prestegaarden i Dalen, Kristiania

Referanser

Kilder 
 

Norske forfattere
Norske krimforfattere
Personer fra Lyngen kommune